**KLIMATSKE PROMJENE, PARIŠKI SPORAZUM, CIRKULARNA EKONOMIJA**

**Okvirna konvencija UN o klimatskim promjena i provedbeni mehanizmi**

Osnovni cilj Okvirne konvencije Ujedinjenih nacija o klimatskim promjenama (UNFCCC) je da se smanje antropogene emisije gasova sa efektom staklene bašte kako bi se zaustavilo dalje zagrijavanje atmosfere sa posljedicama globalnih promjena klime i podizanja nivoa mora.

Najodgovorniji za ovakvo stanje u dosadašnjem periodu industrijalizacije su najrazvijenije zemlje svijeta, zatim zemlje zemlje u razvoju i zemlje u tranziciji među kojima su zemlje Centralne i Istočne Evrope.

Najrazvijenije zemlje svijeta su prihvatile odgovornost za dosadašnje globalno zasićenje atmosfere plinovima koji izazivaju efekat staklenika (75% ukupnih globalnih emisija dolazi iz ovih zemalja, a samo 25% iz preko 100 zemalja u razvoju), kao i obavezu postepenog smanjivanja svojih nacionalnih emisija kako bi, prema odredbama Kyoto protokola, u periodu od 2008. do 2012. godine smanjile svoje emisije u prosjeku za 5.2% u odnosu na nivo iz 1990. godine. Industrijske zemlje su takođe prihvatile obavezu da osiguraju dodatna sredstva za fond formiran u okviru Konvencije i provedbenih mehanizama za pružanje podrške zemljama u razvoju za aktivnosti na implementaciji Konvencije.

Pariski sporazum je stupio na snagu 2016. godine. Od 2020. godine prestat će da važe odredbe Kjoto protokola i tada će sve zemlje imati obavezu da se ponašaju u skladu sa novim sporazumom. Pariški sporazum se osvrće na urgentno rješavanje klimatskih promjena, na način da se to rješava zajednički ali diferencirano, u skladu sa nacionalnim prilikama (razvijene - nerazvijene zemlje). Potrebno je uvažavati naučna dostignuća, uvažiti situaciju i stanje nerazvijenih zemalja, uzima u obzir potrebu za financiranjem i transferom tehnologija, iskorjenjivanje siromaštva, zaštitu biodiverziteta, održivi razvitak ... Dalje se sporazumu osvrće na zahtjev za zaustavljanje rasta temperature ispod 2°C s mogućnošću da se taj rast limitira na 1.5°C, potrebu povećanja sposobnost zemalja na adaptaciju na klimatske promjene te postizanju niskokarbonske ekonomije, kroz nacionalno deterninirane mitigacione mjere odnosno mjere ublažavanja (eng. skr. NDC).

Konkretne obaveze država proističu iz Okvirne konvencije o klimatskim promjenama (UNFCCC) i Pariškog sporazuma, kojima su se zemlje članice obavezale da će u narednim godinama ulagati napore na smanjivanju emisije stakleničkih gasova (prelazak na obnovljive izvore energije, povećanje energetske efikasnosti, smanjivanje i potpunu eliminaciju fosilnih goriva), adaptaciju na klimatske promjene (unaprijeđenje poljoprivrede, šumarstva, adekvatno upravljanje rječnim slivovima, izradu planova za predviđanje poplava, razvoj ekonomskih aktivnosti koje su u skladu sa adaptivnim kapacitetima država, itd.), te izvještavanje o finansijskim sredstvima koja se ulažu (razvijene zemlje) i koja se dobivaju od međunarodnih organizacija i razvijenih država (zemlje u razvoju) u svrhu unaprijeđena upravljanja s aspekta klimatskih promjena.

Zemlje u razvoju, među kojima je i Bosna i Hercegovina, nemaju obavezu da vrše kvantifikovano smanjenje emisija gasova sa efektom staklene bašte, a pošto su suočene sa ogromnim štetama zbog klimatskih promjena, to je predviđeno da se ovim zemljama pruža finansijska pomoć za akcije koje se odnose na klimatske promjene.

Bosna i Hercegovina je zemlja u tranziciji, koja je izložena raznim ekonomskim, okolinskim, socijalnim i drugim udarima i izazovima. Konkretno, kada su u pitanju klimatske promjene, najviše pogođeni dio stanovništva je upravo onaj najsiromašniji, u ruralnim dijelovima. Bosna i Hercegovina je posebno osjetljiva na klimatske promjene zbog svoje geografske pozicije, ekonomske važnosti sektora poljoprivrede i šumarstva, kao i zbog svog ograničenog kapaciteta za prilagođavanje na klimatske promjene. Ljetne temperature su u nekim mjestima porasle za 1,20 C tokom proteklih decenija, a promijenjeni su i režimi padavina.

Ovakva situacija će zahtijevati fundamentalne promjene u poljoprivredi, šumarstvu i pristupima u obradi i upravljanju zemljištem. Promjene u režimu padavina će također utjecati na oblast korištenja hidroenergije, a bez adekvatnih mjera prilagođavanja na ove promjene moguća je situacija u kojoj potrebe zemlje za energijom neće moći biti zadovoljene.

Predviđene promjene pružaju kako određene mogućnosti, tako i izazove za razvoj turizma, i to u oblastima zaštite ekosistema i upravljanja zaštićenim područjima. Efektivne mjere prilagođavanja na klimatske promjene su neophodne kako bi se smanjile ove ranjivosti i povećala otpornost kako stanovništva, tako i najvažnijih privrednih sektora.

Na nivou EU, Evropsko vijeće je usvojilo zaključke o Okviru klimatske i energetske politike do 2030 godine kojom se definira smanjenje stakleničkih plinova za 40%, (u odnosu na 1990.godinu), povećanje udjela obnovljivih izvora na 32% te povećanje energetske efikasnoti za 32,5% (40:32:32,5). Ciljevi do 2020. godine bili su u odnosu 20:20:20.

Na nivou EU data je obaveza zemljama članicama da izrade Nacionalne integrisane energetske i klimatske planove (NECP) za period od 2021. do 2030. godine.

Za BiH kao članicu Energetske zajednice, pokrenute su aktivnosti na izradi NECPa čije odredbe će biti obavezujuće za BiH u kontekstu implementacije obaveza po Pariškom sporazumu..

**Pariski sporazum i cirkularna ekonomija**

Velike šanse za izbjegavanje opasnih klimatskih promjena je prelazak na cirkularnu ekonomiju i na taj način omogućava se društvima da ispune ciljeve Pariškog sporazuma o klimatskoj akciji. Ovo je ključni nalaz izvještaja „The Circularity Gap Report 2019“, koji je objavila organizacija Cirkularne Ekonomije u Davosu tokom godišnjeg sastanka Svjetskog ekonomskog foruma.

Cirkularna ekonomija predstavlja regenerativni ekonomski sistem u okviru kojeg se proizvodni resursi, otpad, emisija otpada i energetski odliv bitno umanjuju usporavanjem, zaokruživanjem i produžavanjem energetskih i materijalnih ciklusa (životnih krugova) u proizvodnji. To se ostvaruje prije svega osmišljavanjem i stvaranjem proizvoda na takav način da im se maksimalno produži životni vijek, ali i održavanjem, servisiranjem i reciklažom.

Izvještaj ističe ogroman opseg za smanjenje emisije stakleničkih gasova primjenom cirkularnih principa - posebno ponovnom upotrebom, ponovnom proizvodnjom i ponovnim recikliranjem - na ključne sektore u okolišu . Ipak, napominje da većina vlada jedva razmatra mjere cirkularne ekonomije u politikama koje imaju za cilj ispuniti cilj Pariškog sporazuma da ograniče globalno zagrijavanje na što je moguće bliže 1,5 ° C. Klimatske promjene i upotreba materijala su usko povezani. Cirkularna ekonomija izračunava da se 62% globalne emisije stakleničkih gasova (isključujući emisije iz korištenja zemljišta i šumarstva) oslobađa tokom procesa prerade i proizvodnje dobara koje služe potrebama društva, samo 38% emitira se na isporuku i upotrebu proizvoda i usluga.

Snažan argument u prilog afirmaciji ideje cirkularne ekonomije je njena osnovna premisa da dostizanje održivog razvoja na globalnom nivou ne podrazumijeva promjenu u kvalitetu života ljudi, niti pad proizvodnje i profita na strani proizvodjača, već da cirkularni model može i mora biti jednako profitabilan kao linearni, kao i da omogućava potrošačima da jednako uživaju u proizvodima i uslugama.

Da bi se uspostavili ekonomski i ekološki održivi modeli razvoja i na taj način ostvarili ciljevi cirkularne ekonomije, ova disciplina stavlja akcenat na inovativno razmišljanje u svim procesima proizvodnje, na teorije sistema, na produžavanje životnog vijeka proizvoda, kao i reciklažu.

Evropska komisija je 2017. godine objavila dokument nazvan “Manifest za Evropu efikasnih resursa” (Manifesto for a Resource-Efficient Europe) koji jasno naglašava da u svijetu rastućeg pritiska na prirodne resurse i životnu okolinu, Evropska unija nema drugog izbora nego da krene putem tranzicije ka resursno efikasnom i u krajnjoj liniji regenerativnom modelu cirkularne ekonomije.